31 



Vækster. Isslag eller Rim borthakkedes omhyggeligt af Planterne, 

 forinden Rypen fortærede disse. 



Enkelte Hanner hørtes, naar Vejret var smukt, skogre alle- 

 rede i Slutningen af Marts. Parvis optraadte Ryperne dog først 

 en Maaned senere, til hvilken Tid Hannerne havde opnaaet det 

 rette Parringsudseende med stærkt farvede og udviklede Hud- 

 kamme. Hannens Skogren lyder nærmest som orrrr. 



Den 13 Marts 1908 traf jeg paa Harefjeldets østre Skraaning 

 5 Hunryper i Flok. Medens de 4 gik om og søgte efter Føde 

 sad den 5te paa Toppen af en enligt liggende, stor Sten, hvorfra 

 den to Gange som en Han steg skogrende til Vejrs. Denne Hun- 

 rype teede sig overhovedet som en Han i ParringsafFekt. Med 

 stærkt udbredte Styrere og rejste Kamme dalede den ned paa 

 Stenen, hvorfra den senere fløj ned paa Jorden for med sæn- 

 kede Vinger og rejste Nakkefjer at kokettere med sine Veninder, 

 Kønsbestemmelsen af samtlige fem Ryper, som jeg senere skød, 

 frembød ingen Vanskeligheder. Den mærkelige Han -Imitator 

 indeholdt Æg saa store som Hønsehagl. Vejret var under Iagt- 

 tagelsen særdeles smukt. 



Ved Parringens Begyndelse forlod de fleste Ryper det lave 

 Kystland og søgte dybere ind i Landet for at yngle. Som tid- 

 ligere antj'^det, ynglede ogsaa en Del Ryper paa Øerne, hvor de jo 

 om Sommeren var mindre udsatte for Efterstræbelser af Ræv og 

 Læk at. Parringen fandt som Regel Sted i de tidligste Morgen- 

 timer, paa hvilken Tid Ryperne nu fortrinsvis var paa Færde 

 overhovedet. Æglægningen begyndte i første Halvdel af Juni. 

 (Et fuldbaarent Æg med Skal udtaget af Fuglen skriver sig fra 

 11 Juni). Hannen holder sig efter mine Iagttagelser i Nærheden 

 af Reden, ogsaa efter at Hunnen har begyndt at ruge. Paa den 

 lille Klippeø »Pladen« i Dove Bay traf jeg 16 August et Kuld 

 (9) Rypeunger, lidt større end Stære. I Slutningen af August 

 og Begyndelsen af September blev der flere Gange set Rype- 

 flokke paa henved en Snes Stykker, unge, næsten fuldvoksne 

 Unger og gamle Fugle mellem hverandre. 



I Maverne af skudte Rypeunger fandt jeg baade Insekt- og 

 Plantelevninger. Ogsaa de gamle Ryper lever om Sommeren for 

 en Del af Insekter. 



Henimod Tiden for Afrejsen — i Oktober — viste Ryperne 

 sig igen paa de lavere Kystsletter, som under Foraarstrækket, 

 enkeltvis eller i Smaaflokke. 



